Hundo

Hundo (Canis lupus familiaris) esas membro de kanido-familio, mamifero digitigrada, domestika, qua aboyas; e di qua existas multa varietati. Olu decendas ek la volfo.

Ol esas sociala, kun diversa tipi e multa roli di laboro, dorloto e mem nutrivo. Hundo esas karnivoro qua povas manjar preske omno.

La senso di odoro che hundi esas tre perceptiva. Komparante kun la naz-organo di homo, la nazo di hundo esas 50-foye plu granda e 1.000.000-foye plu perceptiva.

 Domestikigo 
Hundo domestikigesis cirkume 27 til 40 mil yari ante nun. La exakta historio es neklara, ma hundo havas komun ancestro kun volfo e la extingita Taimir-volfo. La hundo plu similesas l'anciena fosili di volfi kam la moderna volfo. Genetikala mixo esas grava kauzo de komunaji inter hundi e volfi, e por kelka rasi inter hundi e Taimir-volfi.

La loko di lua domestikigo esas necerta.

Videz anke

 Siberian husky photos

Kategorio:Kanido